
. I.  n  ju RiiE  capitis  genus  casuum  qui  saepe  or¬ 
tum  praebent  symptomatibus  periculum  mirnU 
iantibus,  et  quae  igitur  summam  attentionem 
sibi  vindicant*  constituunt  Levia  vulnera  in 
aliis  partibus  corporis,  parum  tractationis  ple* 
rumque  postulant,  sed  nulla  laesio  utcunque 
levis,  capiti  allata,  prorsus  negligi  debet.  Vis 
externa  capiti  admota  diversos  effectus  indu¬ 
cit»  Sequela  longe  frequentissima  talium 
laesionum  est  inflammatio.  Si  vis  tamen  est 


( 

tanta  ut  portionem  cranii  deprimat ;  vel  rup¬ 
turam  aliquibus  e  vasis  cerebri  efficiat,  status 
cui  nomen  est  compressio  inducitur  ;  vel  pos¬ 
tremo  aliquid  turbationis  in  partibus  intra 
cranium  excitetur,  et  affectui  qui  nominatur 
concussio  cerebri,  originem  praebeat. 

Limites  dissertationi  hujusmodi  plerumque 
impositi,  disserere  de  omnibus  his  diversis  se¬ 
quelis  injuriarum  capitis,  nos  non  sinunt ;  atque 
igitur  paucas  observationes  de  concussione  in 
medium  proferre  tantum  consilium  est. 

i  _ 

Dubitari  non  potest  quin  auctores  multum 
varient  in  historiis  de  concussione  traditis ; 
et  etiam  alii  alius  contradicere  videtur.  Res 
quidem  in  certis  casibus  in  occulto  latet.  Lu- 
cem  ei  addendi  facultatem  non  mihi  sumo  £ 
sed  tantum  quae  scripta  et  tradita  sunt  de  hac, 
mihi  in  sententia  est  memorare. 

DE  SIGNIS  CONCUSSIONISa 

•  -  V  ( 

Cum  Jactura  sensus  et  vis  motus  injuriam 
acceptam  in  capite  subito  sequuntur  $  et  prae- 

gertim  nulla  externa  laesione  percepta,  homo 
concussione  affici  plerumque  dicitur. 

In  levi  hujusmodi  affectione,  vertigo,  aegri¬ 
tudo,  tinnitus  aurium,  simul  cum  aliquo  stu¬ 
pore,  sola  sunt  symptomata  quae  observantur  j 
vel  effectus  referens  contusionem  inducitur, 
qui  plerumque  per  breve  temporis  spatium 
tantum  durat:  quamvis  hoc  ex  vi  allata  aliis- 
que  rebus,  necessario  pendebit.  Sed  cum  in¬ 
juria  accepta  gravior  fuerit,  symptomata  peri¬ 
culosiora  evadunt.  iEger  in  conditione  pror¬ 
sus  comatosa  esse  videtur.  Ex  hoc  statu  exci¬ 
tari  nequit.  Inquietari  nonvult,  et  turbatus 
cito  recedit.  Apparet  quasi  sensu  orbatus, 
et  haec  insensibilitas  quamvis  semper  adsit, 
multum  differt  gradu.  Simul  ciun  hoc  statu 
comatoso  nausea  aggreditur,  et  eeger  gravi 
vomitu  vexatur  ;  et  nulla  fortasse  indicia  inju¬ 
riam  cerebro  allatam,  quam  coma  et  vomitus 
clarius  ostendunt. 

Vomitus  erigendo  aegrum  in  lecto,  vel  alio 
levi  conatu,  consilio  investigandi  instituto ;  in- 

signiter  augetur  vel  inducitur.  Oculi  pupilla 
magis  praesertim  in  primo  stadio  concussionis, 
dicitur  dilatari.  Pupilla  unius  oculi  dilata» 
tur,  eaque  alterius  contrahitur ;  aliis  tempo¬ 
ribus  una  pupillarum  dilatatur  et  conditio  al¬ 
terius  non  mutatur.  iEger  interdum  stercora 
et  urinam  vim  retinendi  non  habet.  In  qui¬ 
busdam  exemplis  effusio  sanguinis  naribus, 
ore,  vel  auribus,  observata  est. 

Mutationum  inductarum  ii$  muneribus  vita¬ 
libus  nuncupatis,  historiae  maxime  diversae 
traditae  sunt.  Nullum  signum  in  concus¬ 
sione  mutabilius  quam  pulsus  esse  videtur. 
Aliquando  hic  est  naturalis,  aliis  temporibus 
tardior  solito,  et  interdum  abnormis  apparet. 
In  uno  ex  casibus  quos  tradidit  Dominus 
Abernethy,  pulsus  intermittere  quoque  ictu 

quarto  vel  quinto  observatus  est  ;  idem  pul- 

• 

sus  intermittens  in  compressione  cerebri  acci¬ 
disse  dicitur.  In  quibusdam  affectibus  cere¬ 
bri  ab  injuria,  pulsus  antea  tardior  factus, 
paulo  ante  mortem  multo  celerior  evadit» 

Pulsus  inulto  celerior  fieri,  efficiendo  ut  aeger 
se  exerceat  etiam  lenissime,  ut  situ  recum¬ 
bente  pro  erecto  mutato,  quoque  dicitur.  Re¬ 
spiratio  ad  initium  non  multum  affici  videtur* 
Ei  non  est  stertor  ut  in  quibusdam  aliis  affec¬ 
tibus  cerebri,  quamvis  quodam  intervallo  per¬ 
fici  dicitur.  Aliquando  potius  acceleratus 
apparet. 

Dominus  Abernethy,  Londini,  praeclarum 
opusculum  de  injuriis  capitis  in  lucem  protu¬ 
lit,  et  de  concussione  tanto  ingenio  disseruit ; 
ut  nullam  veniam  quaeram,  quod  ejus  notiones 
effusissime  memorem.  Hic  chirurgus  prae^ 
clarus  de  tribus  stadiis  concussionis  men¬ 
tionem  facit  In  primo  defectus  virium  vi¬ 
talium  adesse  videtur,  status  syncopen  simu¬ 
lans  vel  deliquium  virium  vitae  ;  quem  magna 
debilitas  functionum  et  animi  et  corporis  co¬ 
mitatur,  apparet.  Circuitus  languidus  vide- 

- ■■  ■■  —  — ~  — — - - - ™— — 


s  Essay  on  Injuries  of  the  Head,  p.  50 

tur,  ut  ex  debilitate  pulsus  in  hoc  stadio,  et 
pallore  faciei,  et  frigiditate  extremitatum,  in¬ 
dicatur.  Respiratio  quamvis  nonnihil  labo¬ 
rat,  nullum  stertorem  habet  \  et  sensibilitas  adeo 
minuitur,  ut  aeger  ab  ullis  impressionibus  ex¬ 
ternis  non  multum  afficitur.  Hoc  stadium 
concussionis  indicia  cujus  actionem  debilita¬ 
tam  systematis  clare  ostendunt,  paulatim  abit. 
Ei  accedit  illud  quod  stadium  secundum  vo¬ 
cat,  in  quo  vires  vitee  nunc  nonnihil  restitu¬ 
untur.  Pulsus  ft  validior  et  frequentior,  re¬ 
spiratio  minus  difficilis  \  sensus  aegro  quodam¬ 
modo  redit,  sed  impressionibus  externis  leni¬ 
bus  nondum  afficitur.  Pupillae  oculorum  quae 
in  primo  stadio  dilatatae  sunt,  luce  admota 
nunc  contrahuntur.  Tandem  stupor  decres¬ 
cit,  et  inflammatio  adoritur,  quae  modica 
quamdiu  stupor  manet,  esse  apparet,  sed  hoc 
abeunte  illa  augescit.  Haec  inflammatio  ce¬ 
rebri  est  illud  quod  Dominus  Abernethy  ter¬ 
tium  stadium  concussionis  nominat,  quod 
longe  periculossissimum  existit  \  et  procul  du- 

bio  maxime  insigne,  quod  nostra  methodus 
medendi  contra  symptomata  hujus  stadii, 
maxime  est  instituenda. 

Talis  est  conspectus  quem  hic  chirurgus  de 

* 

concussione  exhibuit.  Ut  eum  hic  memorem 
inducor,  quod  sola  est  methodus  regularis 
tractandi  de  symptomatibus  concussionis^ 
quam  mihi  accidit  videre. 

In  re  adeo  obscura  in  quibusdam  exemplis 
ut  concussione,  ullus  conatus  ad  ordinem  in¬ 
stituendum,  multum  habet  laudis.  Fortasse 
quoad  praxin  inter  haec  diversa  stadia  distin¬ 
guere,  non  semper  est  in  promptu.  Inter  se 
invicem  transire  possunt  et  saepe  confundan¬ 
tur.  Sed  si  symptomatibus  quae  occurrunt, 
attentionem  adhibemus,  primum  stadium  con¬ 
cussionis  ex  sequentibus  maxime  esse  diver¬ 
sum,  facile  percipere  possumus.  Hoc  diu  no¬ 
tatum  est ;  et  signis  primi  stadii  perpensis, 
medicos  ad  exhibendos  stimulos  in  hoc  affectu 
inductos  esse,  nihil  dubii  potest  existere.  In 
concussione  duo  genera  symptomatum  saltem 

posse  observari,  nunc  constat.  Prima  signa 
qum  observantur  post  injuriam  acceptam,  sunt 
illa  evidentis  debilitatis ;  sed  renixus  systema- 
tis  sequitur,  et  symptomata  generis  prorsus 
diversi  occurrunt;  quas  nullam  inflammationem 
cerebri  vel  ejus  membranarum  exis  tere,  os¬ 
tendunt.  Talem  conditionem  in  concussione 
accidere  interdum,  e  dolore  capitis,  rubore 
oculorum,  pulsu  arteriarum  vicinarum  capiti, 
et  aliis  signis  quae  auctum  impetum  sanguinis 
ad  caput  efficiunt,  patet,  et  adhuc  magis  (ut 
postea  videbimus)  nullo  aspectu,  cadavere 
inciso,  observato,  apparebit. 

Duratio  horum  diversorum  symptomatum 
maxime  est  varia.  Alias  diu  perstant ;  alias 
multo  brevius  spatium  manent.  Etiam  cum 
non  lethalia  evadunt,  vires  mentis  labefaciunt ; 
jactura  memorias  et  judicii  post  se  relicta.  In 
quibusdam  casibus  mania  adorta  est,  in  aliis 
fatuitas  sequi  concussionem  observata  est,  et 
haec  quoque  ortum  paralysi  et  epilepsiae  prae¬ 
buisse  dicitur  ;  hae  saltem  injuriam  illatam 

secutae  sunt.  Alia  indicia  remota  minoris 
momenti,  e  rata  parte,  post  nulla  signa  pro» 
pria  concussionis  abierunt ;  qualia  sunt  surdi¬ 
tas,  strabismus,  et  dolor  in  quadam  parte  capi¬ 
tis,  et  hic  interdum  gravissimus,  saepe  per¬ 
stant. 


DIAGNOSIS® 

Distinguere  inter  concussionem  et  alios 
morbidos  affectus  cerebri  a  vi  externa,  prae¬ 
sertim  compressione,  chirurgi  maxime  pepen¬ 
derunt.  Infeliciter  hae  duae  tam  arcte  inter  se 

eonnectuntur,  et  alia  in  aliam  tam  facile 

* 

transit ;  ut  hoc  discrimen  minime  est  in 
promptu,  et  aliquando  forsan  non  potest 
heri.  Nullum  certius  argumentum  caliginis 
qua  haec  res  versatur,  quam  sententiae  con¬ 
trariae  auctorum  de  ea,  heri  potest.  Dominus 
Petit  discrimen  ejus  a  tempore  impetus  sig® 
norum,  ex  injuria  accepta,  statuit.  Sympto¬ 
mata  concussionis  sequi  injuriam  multo  citius 

quam  illa  compressionis,  qtim  tempore  remo¬ 
tiore  invadunt ;  et  tardius  accedunt,  defendit. 
Sed  si  per  ictum  capiti  admotum,  ulla  e  vasis 
magnis  vulnerantur,  magnam  copiam  san¬ 
guinis  brevissimo  tempore  posse  effundi ;  efc 
stuporem  in  hoc  casu  compressionis  ab  ex¬ 
travasatione,  subito  aggredi  posse :  et  igitur 
lioc  signum  diagnosticum  nonnihil  incertum 
reddere,  in  aprico  est. 

Quod  de  diagnosi  concussionis  nondum 
convenit,  nihil  nisi  opiniones  auctorum  me¬ 
morare,  fieripotest.  Scripta  sola  Dominorum  B. 
Bell  et  Abernethy,  de  haere,  quod  hi  prse  om¬ 
nibus  aliis  chirurgis  videntur  esse  soliciti,  et 
ad  distinguendam  inter  hos  duos  status  3  maxi¬ 
mam  operam  impenderunt,  proferam.  Maxi¬ 
mum  discrimen  Dojnino  Bell  #  testante,  inter 
signa  concussionis  et  compressionis,  in  pulsu 
et  spiritu  consistit.  In  compressione  respi- 


*  Vide  System  of  Surgery,  vol.  III.  p.  35 7- 

ratio  est  profunda,  et  oppressa  cum  stertore ; 
in  concussione  libera  et  facilis.  In  conrpres- 
sione  pulsus  est  tardior  praeter  naturam,  et 
nonnihil  abnormis ;  in  concussione  tardus  et 
regularis. 

*  Dominus  Abernethy  in  sua  dissertatione 
praeclara  de  hac  re,  duos  morbos  plerumque 
posse  distingui,  credit.  Sensibilitatem  multo 
esse  minorem  in  concussione,  praesertim  post 
breve  tempus  elapsum;  et  pupillas  contrac¬ 
tiores  quam  In  compressione,  affirmato  Mus¬ 
culis  artuum  conditio  naturalis  toni  manet, 
et  respiratio  sine  stertore  perficitur.  Pulsus 
fere  semper  est  intermittens.  Sed  in  com¬ 
pressione  sensibilitas  magis  minuitur,  pupillae 
dilatantur,  membra  solvuntur,  respiratio  cum 
stertore  perficitur,  et  pulsus  ad  Intermitten¬ 
dum  non  est  proclivis. 


f  jpssay  on  Injuries  of  ilie  Head,  p.  6 7. 

Tales  sunt  sententiae  horum  chirurgorum* 
sed  alii  eadem  non  observarunt  5  et  scientia 
nostra  adhuc  imperfecta,  multum  abest  ut 
diagnosis  sit  facilis.  Ratio  quorundam  symp¬ 
tomatum  a  diversis  auctoribus  tradita  etiam 
est  inconsentanea,  exempli  gratia,  status  pul¬ 
sus,  qui  profecto  varius  esse  apparet.  Non 
obstantibus  omnibus,  quae  dicta  et  scripta 
sunt  de  hac  re ;  pleraque  si  non  omnia  symp¬ 
tomata  concussionis,  ad  compressionem  quo¬ 
que  pertinere,  est  fatendum.  Sed  res  est 
felix  quod  discrimen  non  tam  maxime  refert, 
ut  primo  aspectu  videretur.  Ratio  medendi 
quod  ad  evacuationes,  nunc  in  utroque  casu 
est  similis,  quamvis  consilio  stimulandi  ad¬ 
hibito,  diagnosin  esse  magis  necessariam, 
oportebat. 


PROGNOSIS. 

Nullum  dubii  potest  existcre,  quin  prog- 

’  •  '  *  > 

nosis  in  singulis  exemplis  injuriarum  capitis, 

ptirmna  cura  instituenda  est ;  nam  injuriis 
quae  leves  visae  sunt,  sequelae  periculosissimae 
aliquando  accidunt.  Intervallum  satis  longum 
inter  injuriam  acceptam,  et  visam,  quidem 
intercedat.  Sed  ad  haec  symptomata  atten¬ 
tione  medici  opus  est.  Prognosis  in  concus¬ 
sione,  a  vehementia  symptomatum  multum 
pendebit.  Cum  symptomata  imfiammationis 
cerebri  sunt  gravia,  ut  a  dolore  capitis,  sensu 
Stricturae  circa  eam  partem,  cum  pulsatione 
arteriarum,  indicata,  periculum  magnum  erit. 

Quoque  in  primo  stadio,  vita  in  discrimine 
magno,  e  statu  debilitatis,  et  collapsus  system¬ 
atis,  versetur.  Delirium  mature  accedens,  po¬ 
tius  esse  faustum  quam  aliter  dicitur ;  sed  res 
non  semper  sic  se  habet. 


SIGNA  CORPORE  INCISQ. 

In  singulis  exemplis  morbi,  cum  aliquid 
dubii  subsit,  de  commodis  inspiciendi  partes 

affectas  post  mortem,  inter  omnes  convenit* 
Ad  hunc  fontem  uberrimum  scientiae,  in  casu 
illorum  qui  concussione  correpti  sunt,  con~ 
fugitum  est.  Et  quamvis  nulla  signa  peculi¬ 
aria  aliquando  in  conspectum  venerunt  $  ta¬ 
men  in  longe  pluribus  casibus,  aliquid  mor¬ 
bosi  detegi  potest.  Injuria  quse  concussionem 
attulit,  cerebri  structura  saepe  laceratur  vel 
turbatur;  et  hoc,  inflammationem  quae  sequela 
concussionis  nobis  esse  innotescit,  inducit» 
Dominus  Astley  Cooper,  in  suis  praelectioni* 
bus,  e  gravi  ictu,  concussionem  efficiente, 
piam  matrem  e  superficie  cerebri  laceratam 
esse,  memorat.  Et  hic  chirurgus  celeberri¬ 
mus,  leves  casus  concussionis,  pro  statu  ac¬ 
tionis  cerebri  mutato,  posse  haberi,  sed  in  ex¬ 
emplis  violentibus,  lacerationem  ejus  organi 
quae  fundamenta  jacit  futuri  periculi,  adesse, 
dicit.  Ruptura  vasorum  cerebri  simul  cum 
extravasatione  fluidorum  saepe  notatur ;  et 
plerumque  signa  haud  dubia  inflammationis, 
crusta  albida  superficiei  pise  matris  adhaerens. 

Arterias  hujus  membranas  sanguine  distentae; 
et  in  uno  ex  casibus  ab  Abernethy  memoratis* 
substantia  cerebri  incisa*  omnia  vasa  quasi 
injecta  sanguine*  visa  sunt*  In  quibusdam 
casibus  Iassio  medullae  oblongatas  circa  ejus 
originem*  reperta  est* 

RATIO  MEDENDI. 

De  tractatione  particulari,  quas  in  concus¬ 
sione  cerebri  est  necessaria*  multum  disputa¬ 
tum  est.  Haud  multos  annos  abhinc,  stimu¬ 
lantia  et  cardiaca  in  hoc  affectu*  a  chirurgis 
praescripta  sunt*  Sed  peritissimi  ex  chirurgis 
hodiernis*  hanc  tractationem  ut  perniciosam 
reprobant;  et  usum  liberum  evacuationum 
laudant.  Consilium  stimulandi  adhibitum  est, 
quod  in  concussione*  conditio  referens  syn¬ 
copen*  observari  potuit,  quae  ut  vires  vita; 
sustentarentur,  postulabat.  Sed  quamvis  in 
primo  stadio  concussionis  haec  observetur* 
tamen  nihil  dubii*  quin  inflammatio  cerebri 


(  I 

maxime  sit  metuenda ;  et  ad  hanc  resisten¬ 
dam,  conatus  nostri  praesertim  sint  dirigendi, 
potest  existere.  E  signis  imprimis  inflamma¬ 
tionis  in  cerebro,  in  dissectione  visis,  quam 
noxia  sunt  stimulantia  augendo  illam  inflam¬ 
mationem,  perspicuum  est. 

Ratio  medendi  nunc  bene  instituta  esf, 
et  exhibendo  varias  evacuationes;  magis 

praesertim  sanguinis,  consistit.  Copia  san- 

*  • 

guinis  largissima  primo  est  detrahenda,  et 
repetitio  ex  effectibus  ab  ea  inductis  in 
symptomata,  statu  pulsus,  et  interdum  specie 
sanguinis  missi,  est  instituenda.  Status  pul¬ 
sus  imprimis  attentionem  vindicat,  et  ad  mis¬ 
sionem  sanguinis  si  hic  validus  fit,  et  frequens, 
confugere  oportet.  Quam  maxime  varius 
pulsus  in  affectibus  cerebri,  a  vi  externa  orien¬ 
tibus,  existit,  antea  dixi.  Sic  pulsum  egregie 
acceleratum  ab  ictibus  septuaginta  usque  ad 
centum  et  viginti,  minuto  horae,  haud  longe 
ante  tempus  iethale;  et  sanguinem  detractum 
rebus  sic  se  habentibus,  mortem  cito  allaturam 


DE  CEREBRI  CONCUSSIONE,  17 

esse,  observatum  est  *  Aliquando  quoque  in 
primo  stadio  concussionis  detractio  multi 
sanguinis  sit  inidonea.  Hoc  modo  epilepsia 
saepe  inducta  est.  Etiam  in  hoc  stadio  qui¬ 
busdam  auctoribus  testantibus,  stimulantia 
non  multum  prodesse  videntur ;  et  quod  ex¬ 
hibitio  horum  in  ullo  stadio  concussionis  est 
quodammodo  dubia,  donec  usque  circuitus 
restitutus  sit ;  atque  ille  status  depressionis  et 
debilitatis  abierit,  morari  praestabit. 

De  commodis  tamen  detrahendi  sanguinis 
nihil  plerumque  potest  disputari.  E  longe 
pluribus  chirurgis  consentientibus  haec  satis 
comprobata  sunt.  Dominus  ABERNETHyf  ob¬ 
servat  nullum  malum  existere  prae  inflamma¬ 
tione  cerebri,  et  ejus  membranarum,  quod  ta¬ 
lem  curationem  validius  exhibitam,  postulat. 
Dominus  Astley  Cooper  in  suis  praelectioni- 
bus,  in  eandem  sententiam  init ;  et  casus  qui- 


%  Audi  praelectiones  doctissim  .*  Professor  Thomson, 
t  P.  02, 

bus,  magnacopia  sanguinis  detracta  fuit,  memo¬ 
rat.  Optimi  curantes  in  hac  urbe,  eandem  trac¬ 
tationem  proscribunt.  Et  Dr.  Monro,  et  Pro¬ 
fessor  Thomson  in  praelectionibus  suis  de  chi* 
rurgia,  consilium  evacuans  laudibus  efferunt. 
Praeter  sanguinem  detractum  e  brachio,  hiru¬ 
dines  ad  tempora  quoque  admoveantur  ;  sed 
hae  plerunque  parum  valent,  et  longe  plus 
commodi,  ab  incisione  arferiae  temporalis, 
quae  minuendo  quantitatem  sanguinis  lati  ad 
cerebrum,  utillissima  sit,  expectandum  est. 

Purgantia. — Alia  evacuatio  qua?  in  con¬ 
cussione  multum  valeat,  est  purgatio.  Haec 
ut  in  aliis  casibus  inflammationis  maxime  pro¬ 
dest;  et  fortasse  salina  purgantia,  ex  effectu  re¬ 
frigerante,  et  majore  quantitate  fluidi,  ab  in¬ 
testinis  detracta,  sunt  anteponenda. 

Diaphoretica. — Ad>  diaphoretica,  praeser¬ 
tim  antimbnialia,  adhibita  adeo  ut  cutis  humi- 
da  servetur,  cum  fructu  licet  confugere.  Sed 
omnia  sudorifica  medicamenta,  quae  augent 
actionem  cordis,  et  arteriarum  sunt  evitanda. 

Inter  medicos  de  utilitate  adhibendi  opium  in 
injuriis  capitis,  non  convenit.  Pulvis  Doveri 
a  quibusdam  summis  laudibus  elata  est,  sed 
medicis  hodiernis,  opium  adhibitum  in  lsesioni- 
bus  capitis,  noxium  apparet. 

Epispastica. — Epispastica  quoque  praeser¬ 
tim  a  Dease  et  Dessault  multum  laudata  sunt. 
Post  evacuantia  largissime  exhibita,  quaedam 
e  symptomatibus  remotioribus,  ut  dolor  capi¬ 
tis,  vertigo,  saepe  manent.  Ad  haec  tollenda 
epispasticum  admoveatur,  vel  fonticulus  com 
tinuus  institui  potest. 

Applicationes  Frigijee. — Applicatio  frigo¬ 
ris  una  ex  methodis  valentissimis,  actionem 
auctam  vasorum  capitis  superandi,  existit ; 
et  in  phrenitide,  optimum  effectum,  ex 
aucto  impetu  sanguinis  caput  versus,  pen¬ 
dente,  innotescit.  JPoc  multo  cum  fructu  * 
a  chirurgo  celeberrimo  Prussiano,  in  inflam¬ 
matione  secundaria  cerebri,  ej usque  mem¬ 
branarum  admotum  est.  In  stadio  inflamma¬ 
torio  concussionis  mappae  quae  immissae  sunt 

in  aquam  frigidam,  vel  in  solutionem  illorum 
salium,  quae  inter  liquifiendum  multum  frigus 
inducunt;  capiti  cum  optimis  effectibus  ad¬ 
moveantur.  Ad  omnem  partem  regiminis 
antiphlogistici,  summa  opera  est  tribuenda ; 
et  singulae  causae  irritantes  sedulo  sunt  tol¬ 
lendae 


